text: натаниэл эдвин клайн (; сәуір 1991 жыл, лондон) англиялық футболшы, "кристал пэлас" клубының қорғаушысы. лондонда гранадалық эмигранттар отбасында дүниеге келген. балалық шағында "эфьюй академи", "кристал пэлас" академияларынан өтті. тіпті он жасында "арсенал" клубының сынағынан да өтті. бірақ лондондық клуб жетекшілері оны тым жассынып, клубқа қабылдамады. 2008 жылы "кристал пэлас" сапында карьерасын бастады. сол жыл 18 қазанда "барнслиге" қарсы ойында тұңғыш рет премьер лигада алаңға шықты. 2011/12 жылғы маусымда барлық ойында алаңға шықты, бірақ гол соға алмады. 2012 жылы "саутгемптонға" ауысты. 19 тамызда "манчестер ситиге" қарсы матчта жаңа клубындағы тұңғыш ойынын өткізді, бұл ойында 90 минутты толық ойнады. 2015 жылы шілдеде "ливерпульмен" келісім шарт жасасты. трансфер құны 12,5 млн еуроны құрады. тамызда "сток ситиге" қарсы англия чемпионатында алаңға шықты. 2019 жылы қаңтарда "борнмутқа" жалға берілді. маусым біткен соң келісім шарт мерзімі аяқталып, "ливерпульден" кетті. 2020 жылы "кристал пэласқа" қайта оралды. англияның 19 және 21 жастағы құрамаларында ойнады. 2014 жылы 15 қарашада словенияға қарсы еуро-2016 іріктеу матчында ұлттық құрама сапында тұңғыш рет алаңға шықты. 2016 жылғы еуропа чемпионатына баратын 23 футболшының тізіміне енді. «ливерпуль» чемпиондар лигасының финалисі 2017/18 кристал пэластың үздік жас ойыншысы: 2009, 2010 кристал пэластың жыл ойыншысы: 2011